Ջալիլ Ջասըմե

Ջալիլ Օսեի Ջասըմե (, հոկտեմբերի 25, 1908, գյուղ Ղզլ-Ղուլա, Կարսի մարզ - հոկտեմբերի 24, 1998, Երևան), քուրդ խորհրդային գրող, արձակագիր, թարգմանիչ։ ԽՍՀՄ գրողների միության անդամ 1930 թվականից։ ԽՄԿԿ անդամ 1930 թվականից։

Կենսագրություն 
1941 թվականին ավարտել է Երևանի Աբովյանի անվան մանկավարժական ինստիտուտը։ Քրդերեն հրատարակվել են Ջասըմի «Իմ օրերը» (1960), «Մարերի երգերը» (1970),«Բրդի օդան» (1975), հայերեն՝ «Ալագյազ» (1954), «Քրդական սիրավեպեր» (1955), «Մայրենի աղբյուր» (1957), «Իմ օջախը» (1966), ռուսերեն՝ «ժամանակների ճամփաներով» (1968) ժողովածուները։ Ջասըմեն բնության և սիրո երգիչ է։

Լայնորեն օգտվել է ժողովրդական բանահյուսության ակունքներից։ Թարգմանել է Ա․ Պուշկինի, Տ․ Շևչենկոյի, Հ․ Թումանյանի, Ե․ Չարենցի, Հ․ Շիրազի և ուրիշների գործերից։ Կազմել է քուրդ խորհրդային գրողների ալմանախներ։

Ջասըմեի ստեղծագործություններից թարգմանվել են արաբերեն, ֆրանսերեն, անգլերեն։ Հեղինակ է քրդական դպրոցների 5-6-րդ դասարանների գրականության դասագրքերի։

Ծանոթագրություններ 

Խորհրդային գրողներ
Քուրդ գրողներ
Քուրդ արձակագիրներ
Քուրդ թարգմանիչներ
ՀՊՄՀ շրջանավարտներ
ԽՍՀՄ գրողների միության անդամներ
ԽՄԿԿ անդամներ
Երևան քաղաքում մահացածներ